ہبہ ابو ندیٰ

ہِبہ کمال صالح ابو ندیٰ (24 جون 1991ء – 20 اکتوبر 2023ء) فلسطینی شاعرہ، ناول نگار اور ماہرِ غذائیات تھیں۔ انھوں نے سنہ 2017ء میں بیسویں سیشن کے شارجہ ایوارڈ برائے عرب تخلیقی صلاحیت میں دوسرا مقام حاصل کیا تھا۔

حالات زندگی 

ہبہ ابو ندی 24 جون 1991ء کو مکہ، سعودیہ میں پیدا ہوئیں۔ انھوں نے غزہ کی جامعہ اسلامیہ سے تعلیم کا حصول کیا، جہاں سے انھوں نے حیاتی کیمیا میں بیچلر کی سند مکمل کی اور پھر غزہ کی جامعہ ازہر سے سریری/مطبی غذائیات (کلینکل نیوٹِریشن) میں ماسٹر کی سند مکمل کی۔

سنہ 2017ء میں انھوں نے شارجہ اعزاز برائے عرب تخلیقی صلاحیت کی بیسویں نشست میں اپنے ناول "الأكسجين ليس للموتى" (آکسیجن مردہ کے لیے نہیں ہے) کے لیے دوسرا مقام (پوزیشن) اپنے نام کیا۔

وفات
یومِ جمعہ، 20 اکتوبر 2023ء کو ان کے گھر پر اسرائیلی فضائیہ نے بمباری کی جس کے نتیجے میں وہ انتقال کر گئیں۔

بیرونی روابط

حوالہ جات